CELEX: 32015R0153
Language: sl
Date: 2015-01-30 00:00:00
Title: Izvedbena uredba Komisije (EU) 2015/153 z dne 30. januarja 2015 o odstopanju od Uredbe (ES) št. 1918/2006 v zvezi z mesečnimi vrednostmi za izdajo uvoznih dovoljenj v okviru tarifne kvote za leto 2015 za olivno olje s poreklom iz Tunizije

31.1.2015   
            
            
               SL
            
            
               Uradni list Evropske unije
            
            
               L 26/19
            
         IZVEDBENA UREDBA KOMISIJE (EU) 2015/153
   z dne 30. januarja 2015
   o odstopanju od Uredbe (ES) št. 1918/2006 v zvezi z mesečnimi vrednostmi za izdajo uvoznih dovoljenj v okviru tarifne kvote za leto 2015 za olivno olje s poreklom iz Tunizije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti točke (a) člena 187 Uredbe,
   ob upoštevanju naslednjega:
   
               (1)
            
            
               Člen 2(2) Uredbe Komisije (ES) št. 1918/2006 (2) določa mesečne vrednosti količin olivnega olja, za katere je mogoče izdati uvozna dovoljenja v okviru skupnega obsega kvote iz odstavka 1 navedenega člena.
            
         
               (2)
            
            
               Da se olajša trgovina z olivnim oljem med Unijo in Tunizijo za tekoče leto pridelave, je treba uvesti odstopanje od Uredbe (ES) št. 1918/2006 in odobriti drugačne mesečne vrednosti za obdobje od 1. februarja 2015 do 31. oktobra 2015, ne da bi to vplivalo na skupni obseg tarifne kvote iz člena 2(1) navedene uredbe.
            
         
               (3)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Z odstopanjem od člena 2(2) Uredbe (ES) št. 1918/2006 in brez poseganja v obseg tarifne kvote iz člena 2(1) navedene uredbe se odobri izdaja uvoznih dovoljenj za obdobje od 1. februarja 2015 do 31. oktobra 2015 do naslednjih mesečnih vrednosti:
   
               —
            
            
               9 000 ton na mesec za februar in marec ter
            
         
               —
            
            
               8 000 ton za vsak mesec od aprila do oktobra.
            
         Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. januarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  UL L 365, 21.12.2006, str. 84.